b'\n_START_ARTICLE_\nLokomotyvas\n_START_PARAGRAPH_\nLokomotyvas yra gele\xc5\xbeinkeli\xc5\xb3 transporto priemon\xc4\x97, kuri yra varomoji traukinio dalis, traukiant\xc4\xaf j\xc4\xaf. \xc5\xbdodis lokomotyvas kil\xc4\x99s i\xc5\xa1 lotyn\xc5\xb3 kalbos, pa\xc5\xbeod\xc5\xbeiui ver\xc4\x8diamas \xe2\x80\x9eloco\xe2\x80\x9c vieta ir \xe2\x80\x9emotivus\xe2\x80\x9c\xc2\xa0\xe2\x80\x93 jud\xc4\x97jimo suk\xc4\x97limas._NEWLINE_Lokomotyvas skirtas traukti vagonus su kroviniu, pa\xc4\x8diame lokomotyve vieta naudingam kroviniui nenumatyta. Gele\xc5\xbeinkelio transporto priemon\xc4\x97s, turin\xc4\x8dios tiek varikl\xc4\xaf, tiek ir \xc5\xbeymi\xc4\x85 viet\xc4\x85 kroviniui (automotris\xc4\x97s ir pan), lokomotyvais nevadinamos. Nesunkiai nuo traukinio atskiriam\xc4\x85 lokomotyv\xc4\x85 papras\xc4\x8diau pakeisti, atskirai remontuoti, tyliau vagonuose, avarijos metu jo mas\xc4\x97 gali apsaugoti keleivus. Ta\xc4\x8diau tik ma\xc5\xbea dalis tokio traukinio rat\xc5\xb3 (lokomotyvo ratai) yra varomieji. Automotris\xc4\x97se visi ratai gali b\xc5\xabti varomieji, tod\xc4\x97l jos \xc4\xafkaln\xc4\x97se efektyvesn\xc4\x97s. Vagonams traukti pritaikyta priemon\xc4\x97 su vieta ir kroviniui vadinama varikliniu vagonu._NEWLINE_Tradici\xc5\xa1kai lokomotyvas traukin\xc4\xaf traukia i\xc5\xa1 priekio. Ta\xc4\x8diau da\xc5\xbenai pasitaiko, kai vykdoma vadinamoji stumti\xc2\xa0\xe2\x80\x93 traukti operacija\xc2\xa0\xe2\x80\x93 \xc4\xaf vien\xc4\x85 pus\xc4\x99 traukinys traukiamas, \xc4\xaf kit\xc4\x85\xc2\xa0\xe2\x80\x93 stumiamas, kontroliuojant lokomotyv\xc4\x85 i\xc5\xa1 prie\xc5\xa1ingo galo. Ma\xc5\xa1inisto vieta gali b\xc5\xabti vienam i\xc5\xa1 lokomotyvo gal\xc5\xb3, abiejuose (kei\xc4\x8diant va\xc5\xbeiavimo krypt\xc4\xaf, nereikia apsukti) arba jos i\xc5\xa1vis gali neb\xc5\xabti (lokomotyvas valdomas i\xc5\xa1 kito tame pat traukinyje esan\xc4\x8dio vagono ar lokomotyvo). Ma\xc5\xa1inisto vietos neturintys lokomotyvai da\xc5\xbeniausiai vis dar turi valdymo pastot\xc4\x99 l\xc4\x97tam pervarymui stoties ribose.\n_START_SECTION_\nIstorija\n_START_PARAGRAPH_\nPirmasis lokomotyvas buvo sukonstruotas ir i\xc5\xa1bandytas 1804\xc2\xa0m, i\xc5\xa1rad\xc4\x97jo Richard Trevithick, Kornvalyje (Did\xc5\xbeioji Britanija). Jis trauk\xc4\x97 10 ton\xc5\xb3 gele\xc5\xbeies krovin\xc4\xaf ir dar 70 keleivi\xc5\xb3 penkiuose vagonuose i\xc5\xa1 viso 14\xc2\xa0km. Lokomotyvas buvo per sunkus jam pagamintiems ketaus b\xc4\x97giams, projektas buvo apleistas vos po trejeto reis\xc5\xb3._NEWLINE_Pirmoji s\xc4\x97kminga komercin\xc4\x97 lokomotyvo kelion\xc4\x97 \xc4\xafvyko 1812\xc2\xa0m._NEWLINE_Nuo 1814\xc2\xa0m. iki 1829\xc2\xa0m. D\xc5\xbeord\xc5\xbeas Stivensonas ilgai dirbo ir eksperimentavo su lokomotyvais, kol 1829\xc2\xa0m. laim\xc4\x97jo \xe2\x80\x9eRainhill Trials\xe2\x80\x9c lokomotyv\xc5\xb3 var\xc5\xbeybas. \xc5\xa0i jo s\xc4\x97km\xc4\x97 leido jam \xc4\xafkurti savo lokomotyv\xc5\xb3 kompanij\xc4\x85 ir tiekti juos did\xc5\xbeiajai daliai Europos ir JAV.'